id en en en en id en en fr ms ca id en en en id en en fr ms ca id id en id en it en id id ms id id en id id ms id ms it id en id id ms id id id id id id ms id id id id id id ms id ms es es id id id id id id ms id eo id id id id id ms en de en en nl en en en id ms en id en id en en pt en ms id en en en fa en en en en en en es en en ms en fr en en en en en id en en
Min al-‘Āidīn wa al-Fāizīn: Slogan Kemenangan Mendamba Kepulangan – Saifulislam.Com
Wednesday , August 31 2022
Lagu ini berkumandang bersama puluhan lagi koleksi lagu raya, yang saya rasakan seperti memaksa-maksa diri untuk ada feeling dengan Hari Raya.
Dipaksa-paksa sedih bagi apa-apa yang hilang dan tidak tercapai.
Dipaksa-paksa gembira bagi hasil mahsul sebuah Hari Raya.
Tetapi, apa yang mengasak fikiran saya, ialah ungkapan Min al-‘Āidīn wa al-Fāizīn itu. Bukan sahaja ungkapannya di dalam Bahasa Arab, malah maknanya juga saya pasti tidak mudah difahami sekadar dengan menyebutnya di atas lisan. Fahamkah pendendang lagu-lagu raya yang setiap tahun seolah-olah beraya lebih awal daripada kita itu, akan maksud ungkapan tersebut? Maksud saya, mereka merakam program Hari Raya ketika kita masih bertatih puasa. Fahamkah setiap mereka yang melakar kata-kata ini pada sebahagian mesej WhatsApp, poster-poster yang diedar, menjelang hari lebaran?
Atau ia sekadar ungkapan tanpa makna.
Seperti Assalamualaikum yang gersang daripada rasa sebuah doa, atau Insya-Allah yang akhirnya menjadi kosmetik untuk cadangan memungkiri janji?
Fenomena kata-kata tanpa makna ini memang sudah lama wujud, sudah lama berlaku. Kerana itulah agaknya, Hasan al-Banna sering memulakan ceramahnya dengan menyebut:
“Aku alu-alukan kalian dengan alu-aluan Islam, alu-aluan yang asalnya di sisi Allah, penuh kebaikan dan keberkatan, manusia menyebutnya sebagai adat, sedangkan kita menyebutnya sebagai ibadat, Assalamualaikum wa Rahmatullahi wa Barakatuh”
Dua-dua boleh jadi manfaat. Satu sekadar mengemas kehidupan di dunia, satu lagi memanjang ke Akhirat.
Namun, usahakanlah agar adat itu dibuat dengan sedar akan matlamat, diangkat daripada sekadar suatu kebiasaan kepada suatu jalan taqarrub kepada Tuhan. Mendekatkan diri kepada-Nya. Adat harus dibuat dengan ‘kesedaran hidup berTuhan”, agar adat boleh mendukung nilai ibadat.
Manakala ibadat pula, biar pun melakukannya adalah rutin harian dan kelaziman, janganlah pula sampai dibuat secara auto pilot. Lupa matlamat, terabaikan tujuan. Maka untuk ibadat tidak menjadi adat, buat sesuatu biar dalam keadaan sedar. Sedar akan matlamat, sedar akan asal usulnya perbuatan itu.
Lantas ungkapan-ungkapan Islam yang indah dan molek itu, jangan lagi terungkap tanpa makna, dek kerana terlalu biasa. Berulang kali menyebutnya, hingga terlupa kepada makna.
UNGKAPAN MIN AL ‘ĀIDĪN WA AL-FĀIZĪN
Ungkapan Min al-‘Āidīn wa al-Fāizīn itu adalah suatu ungkapan yang besar.
Kita mengucapkan tahniah atas kejayaan kita memenuhi tuntutan Ramadan, melepasi proses tarbiaahnya dan akhirnya, kita melambai senja Ramadan yang menyinsing dengan suatu diri yang tinggi.
Tinggi kerana kita telah menundukkan nafsu.
Nafsu itu seperti api. Kecil-kecil menjadi kawan, sudah besar menjadi lawan.
Manusia terhijab daripada melihat kebesaran Allah, apabila nafsu terbiar mengganas jadi ammarah. Nafsu yang menipu kita bahawa kita sepatutnya makan lebih daripada yang sepatutnya. Nafsu juga menyebabkan kita bercakap lagha, bercakap lucah, mengamuk dan marah-marah, malah bergaduh dan bertelagah.
Semua itulah yang diajar oleh tarbiah Ramadan agar kita mengatasinya. Kawal diri supaya jangan diri dikawal oleh nafsu.
Bila nafsu diajar mengenal batas sempadan, barulah diri patuh mengikut piawaian. Dan piawaian itulah apa yang dinamakan sebagai fitrah.
Ramadan melatih manusia menundukkan nafsu, agar dirinya kembali kepada piawaian, kembali kepada fitrah.
Mereka inilah golongan al-‘Āidīn… golongan yang pulang, iaitu kembali kepada fitrah.
MEREKA ITULAH GOLONGAN BERJAYA
Mereka yang berjaya menyerlahkan kembali fitrah diri yang selama ini terkurung di perangkap nafsu dan kejahilan, mereka inilah golongan yang sukses. Golongan berjaya iaitu golongan al-Fāizīn!
“Sesungguhnya berjayalah orang yang membersihkan dirinya daripada belenggu nafsu” (al-Syams 91: 9)
Golongan ini berjaya mengawal dirinya, lantas tidak lagi dikawal oleh dorongan nafsu. Dia sudah merdeka dengan kemerdekaan yang hakiki. Mereka inilah golongan yang berjaya. Golongan al-Fāizīn yang kita sebutkan.
Maka cerminlah keadaan diri kita semua. Apakah kita telah kembali kepada fitrah diri yang sebenar selepas Ramadan ini? Seandainya tidak, ungkapan-ungkapan itu luluh nilai bertukar menjadi seperti satu ejeken. Mengejek diri sendiri yang jelek, kerana menyarungkan pakaian yang berjenama tinggi, pada ‘tunggul manusia’ yang tiada harga.
Moga benar-benar kita ini kembali kepada fitrah, sebelum kita kembali kepada Allah. Kerana itu sahajalah erti al-Fāizīn, erti yang sesungguhnya.
Ia bukan destinasi yang asing.
Fitrah itu asal kita.
Al-Fāizīn yang didahului oleh golongan yang kembali, berpatah balik, pulang ke asal kita yang baik itu.
SELAMAT HARI RAYA AIDILFITRI
Previous Petanda Kasih di Bulan Syawwal
Next Metode Khalifah Laskar Pelangiku
Projek Terjemahan dan Kupasan Buku Teacher and Child oleh Dr. Haim G. Ginott
Buku Terbaharu 2020: Seni Berfikir Yang Hilang
Should my Kids Fast in a Finnish School?
Puasa Dalam Pelbagai Agama
“Oh, di dalam agama Kristian, jika berpuasa biasanya seseorang itu akan ‘muram’ dan bermuhasabah untuk …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved